પિતાશ્રીએ લાડકોડની સાથે પોતાના બાળકમાં સનાતન વૈદિક સંસ્કૃતિના બીજ રોપ્યા હતા. તેમણે હિન્દુ સંસ્કૃતિના તમામ ધર્મગ્રંન્થોનો અર્ક હરિપ્રસાદને પાયો હતો પરિણામે આબાળકનું જીવન ધર્મમય બની ગયેલું તેથી જ લોકો તેમને ધર્મદેવ કહેવાનું વધારે પસંદ કરતા. તેમણે જ્ઞાનને પોતાની મિલ્કતની જેમ ગાંઠે બાંધી નહોતું રાખ્યું એટલે તેમની ચારેકોર કીર્તિ વ્યાપેલી. પરિણામે કૃષ્ણશર્મા ત્રવાડી પવિત્ર બ્રાહ્મણે પોતાની કન્યા બાળા ભક્તિદેવીનો હાથ ધર્મદેવને સોંપ્યો.